কারেন্টনিউজ ডটকম ডটবিডিঃ ফরিদপুরের ভাংগা উপজেলার হামিরদী ও মানিকদহ ইউনিয়নবাসীর মধ্যে সোমবার রাতে এবং মঙ্গলবার সকালে দফায় দফায় সংঘর্ষে কমপক্ষে ৩০ জন আহত হয়েছেন। আহতদের মধ্যে দুইজনের অবস্থা আশংকাজনক বলে জানা গেছে। সংঘর্ষ চলাকালীন সময়ে ঢাকা-বরিশাল মহাসড়কে বেশকিছুটা সময় সকল প্রকার যান চলাচল বন্ধ ছিল। দফায় দফায় চলা এ সংঘর্ষ থামাতে পুলিশ ১৫৪ রাউন্ড শর্টগানের গুলি ও ৬ রাউন্ড টিয়ারসেল নিক্ষেপ করে।